google/wiki40b huggingface dataset:
Άνταμ φαν Νόορτ

Βιογραφία

Ο Άνταμ φαν Νόορτ γεννήθηκε και απεβίωσε στην Αμβέρσα. Ήταν γιος του Λάμπερτ φαν Νόορτ, ο οποίος ήταν από το Άμερσφοορτ και είχε εγκατασταθεί στην Αμβέρσα κατά τη δεκαετία του 1550, όπου δραστηριοποιήθηκε κυρίως ως σχεδιαστής υαλογραφιών και χαρακτικών, αρχιτέκτονας και, σε μικρότερο βαθμό, ως ζωγράφος. Ο Άνταμ φαν Νόορτ πιθανότατα αρχικά εκπαιδεύτηκε από τον πατέρα του, αλλά πρέπει να είχε και άλλους διδασκάλους, καθώς ο πατέρας του απεβίωσε όταν ήταν ακόμη σε νεαρή ηλικία. Έγινε "Δάσκαλος" στη Συντεχνία του Αγίου Λουκά το 1587. Νυμφεύτηκε την Ελίζαμπετ Νόιτς με την οποία απέκτησαν πέντε παιδιά.
Ο φαν Νόορτ υπηρέτησε ως "πρύτανις" (επικεφαλής) της Συντεχνίας από το 1597 ως το 1602. Αντιμετώπισε προβλήματα με τη Συντεχνία, που τον κατηγόρησε για κακοδιαχείρηση των λογαριασμών και υπεξαίρεση υλικών της Συντεχνίας.
Η φήμη του φαν Νόορτ προέκυψε από το γεγονός ότι ήταν ο διδάσκαλος δύο από τους επιφανέστερους Φλαμανδούς καλλιτέχνες του μπαρόκ: του Πέτερ Πάουλ Ρούμπενς και του Γιάκομπ Γιόρντενς. Ο Ρούμπενς έμεινε μαζί του κάτι περισσότερο από ένα χρόνο και πιστεύεται ότι δεν επηρεάστηκε πολύ από τη μαθητεία του με τον φαν Νόορτ. Ο Γιόρντενς νυμφεύτηκε τη θυγατέρα του φαν Νόορτ, Ελίζαμπετ, και επηρέασε αυτός το ύφος του δασκάλου και πεθερού του. Άλλοι μαθητές του φαν Νόορτ ήταν οι Φέρντιναντ Απσχόφεν ο πρεσβύτερος, Χέντρικ φαν Μπάλεν, Αρτούς ντε Μπρόιν, Χέντρικ φαν ντερ Έιντ, Ρεμόλντους Έινχοαουντ και Χέντρικ φαν Χερπ.

Έργο

Ο φαν Νόορτ ζωγράφιζε κυρίως θρησκευτικά θέματα και πορτρέτα.  Συνεργάστηκε με τους Μέρτεν ντε Φος και Αμπρόσιους Φράνκεν Ι στις διακοσμήσεις για τη θριαμβευτική είσοδο του Αρχιδούκα Ερνέστου της Αυστρίας στην Αμβέρσα το 1594. Αρχικά χρησιμοποιούσε το μανιεριστικό ύφος των δύο προαναφερθέντων καλλιτεχνών, αλλά ανέπτυξε το δικό του, το οποίο προερχόταν από μετασχηματισμό του ρομανισμού του Φρανς Φλόρις σε μικρότερη κλίμακα (όπως συμβαίνει στον πίνακα Το κήρυγμα του Αγίου Ιωάννη του Βαπτιστή, 1601). Ο Μυστικός Δείπνος, που φιλοτέχνησε σε συνεργασία με τον Βίλλεμ Κέι είναι ένα ακόμη παράδειγμα του ύφους του, με τη δυνατή κίνηση στη διαγώνιο της σύνθεσης.
Αργότερα, με την άφιξη του Γιόρντενς στο εργαστήριό του και την επιρροή που αυτός του άσκησε, υιοθέτησε μέρος του δυναμισμού και της μνημειακότητας του μπαρόκ στο έργο του.
Υπέρυθρη ακτινοβολία

Χρήσεις

Υπέρυθρες ακτίνες χρησιμοποιούνταν για μεταφορά δεδομένων από τα κινητά τηλέφωνα πριν την κυκλοφορία του Bluetooth.
Τηλεκοντρόλ / Τηλεχειριστήριο
Κόλλημα και αφαίρεση αέρα σε προστατευτικα τζαμακια για τηλέφωνα
Ευαγγελία Αμμανατίδου-Πασχαλίδου

Επαγγελματική σταδιοδρομία

Μετά την αποφοίτησή της από το πανεπιστήμιο, έγινε έμπορος εξοπλισμού αγροτικών προϊόντων.

Πολιτική καριέρα

Εντάχθηκε στο Κομμουνιστικό Κόμμα Ελλάδας το 1984. 
Εξελέγη βουλευτής Β΄ Θεσσαλονίκης με τον ΣΥΡΙΖΑ στις εκλογές του 2007, του 2009, καθώς και του Μαΐου και του Ιουνίου το 2012. Στη συνέχεια, ήταν μέλος της Κεντρικής Επιτροπής του ΣΥΡΙΖΑ. Το 2012, διορίστηκε τομεάρχης Μακεδονίας και Θράκης στο σκιώδες υπουργικό συμβούλιο του κόμματος. Στις βουλευτικές εκλογές του Ιανουαρίου του 2015, εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη Β΄ Θεσσαλονίκης.
Στις 21 Αυγούστου 2015, εγκατέλειψε τον ΣΥΡΙΖΑ με 24 άλλους βουλευτές και δημιούργησαν τη Λαϊκή Ενότητα. Ήταν υποψήφια βουλευτής Β΄ Θεσσαλονίκης στις εκλογές του Σεπτεμβρίου του 2015 και ευρωβουλευτής στις ευρωεκλογές του 2019.
3175 Νέττο

Φυσικά χαρακτηριστικά

Ο φασματικός τύπος του Νέττο είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Δορυφόρος της πατάτας

Καταπολέμηση του

Για την καταπολέμηση γίνονται ψεκασμοί με φωσδρίνη, σεβίν, D.D.T., ντιμεγκρόν κ.ά. Μία άλλη λήση είναι, σε περίπτωση που τα έντομα γίνουν αντιληπτά μαζεύονται με το χέρι. Δεν υπάρχει κανένας κίνδυνος.
Compiz fusion

Το Compiz Fusion είναι μια συλλογή plugins και ένα σύστημα ρυθμίσεων για το περιβάλλον οπτικών 3D εφέ Compiz για το Σύστημα Παραθύρων Χ. Το Compiz Fusion είναι το αποτέλεσμα μιας συγχώνευσης μεταξύ των παλαιών προσθέτων της κοινότητας του Compiz που λέγονται "Compiz Extras" και τμημάτων του έργου Beryl που είναι ανεξάρτητα από τον πυρήνα του διαχειριστή παραθύρων. Το Compiz fusion μπορεί να χρησιμοποιηθεί σε λειτουργικά συστήματα που βασίζονται στο παραθυρικό σύστημα Χ, όπως διάφορες διανομές του Linux.
Ο στόχος του έργου είναι η μεταφορά σχεδόν όλων των δυνατότητων του Beryl στα επιπρόσθετα του Compiz, και η περαιτέρω ανάπτυξη επιπλέον προσθέτων. Ταυτόχρονα, έχει διακοπεί η ανάπτυξη του Beryl καθώς στο Compiz θα προστεθούν μερικές από τις βασικές αλλαγές που επέφερε στο Beryl στον πυρήνα του Compiz.
Λαμπαρενέ

Ο Σβάιτσερ

Ο Αλσατός θεολόγος και φιλάνθρωπος γιατρός Άλμπερτ Σβάιτσερ (1875-1965, Βραβείο Νόμπελ Ειρήνης 1952) ίδρυσε στο Λαμπαρενέ αρχικώς ένα πρόχειρο ιατρικό κέντρο για την περίθαλψη των ιθαγενών το 1913. Αργότερα, με την παγκόσμια φήμη που απέκτησε, το κέντρο εξελίχθηκε στο Ινστιτούτο Σβάιτσερ και στο σύγχρονο Νοσοκομείο Αλμπέρ Σβαϊτσέρ (Hôpital Albert Schweitzer), κτισμένο στο διαμέρισμα «Δεξιά του ποταμού», με τμήματα παθολογίας, χειρουργικής, παιδιατρικής, μαιευτήριο και οδοντιατρεία. Από το 1981 έχει και μία Μονάδα Ιατρικών Ερευνών, που εστιάζει στην έρευνα της ελονοσίας. Ο Σβάιτσερ διέμενε μονίμως στο Λαμπαρενέ από το 1939 μέχρι το 1948 και στη συνέχεια μοίραζε τον χρόνο του μεταξύ Λαμπαρενέ και Ευρώπης μέχρι τον θάνατό του. Ο τάφος του βρίσκεται στο Λαμπαρενέ.
Ας σημειωθεί ότι και ένας άλλος αξιόλογος Ευρωπαίος, έστω και λιγότερο διάσημος από τον Σβάιτσερ, διέμενε κατά καιρούς στην πόλη. Πρόκειται για τον ιταλικής καταγωγής Γάλλο εξερευνητή και αργότερα αποικιακό κυβερνήτη της Γαλλικής Ισημερινής Αφρικής Πιερ Σαβορνιάν ντε Μπραζά (1852-1905), το όνομα του οποίου φέρει και σήμερα η πρωτεύουσα της Δημοκρατίας του Κονγκό (Μπραζαβίλ)
Κύπελλο Πρωταθλητριών Ομάδων Ευρώπης 1981-82

Το κύπελλο πρωταθλητριών της περιόδου 1981-82 ήταν το εικοστό έβδομο από την καθιέρωση του θεσμού. Το κατέκτησε η Άστον Βίλα για πρώτη φορά στην ιστορία της κερδίζοντας στον τελικό τη Μπάγερν Μονάχου με σκορ 1-0. Ο τελικός πραγματοποιήθηκε στις 26 Μαΐου, στο Ρόττερνταμ και τον παρακολούθησαν 46.000 θεατές. Αναλυτικά τα αποτελέσματα της διοργάνωσης:
Ιωάννης Ορλάνδος

Βιογραφία

Καταγόταν από πλούσια οικογένεια με καταγωγή από το Κρανίδι, η οποία είχε εγκατασταθεί τον 18ο αιώνα στις Σπέτσες. Πήρε μέρος σαν πληρεξούσιος Ύδρας στην Α΄ Εθνοσυνέλευση Επιδαύρου, στη Β΄ Εθνοσυνέλευση Άστρους το 1823 και στην Δ΄ Εθνοσυνέλευση Άργους· έπειτα έγινε πρόεδρος του Βουλευτικού και μέλος της επιτροπής καταλήψεως του Ναυπλίου. Το 1823 εξουσιοδοτήθηκε από το Εκτελεστικό μαζί με τους Ανδρέα Ζαΐμη και Ανδρέα Λουριώτη και μετέβησαν στο Λονδίνο για την σύναψη δανείου. Η επιτροπή κατάφερε και πήρε δάνειο, αλλά στην επιστροφή τους κατηγορήθηκαν για το υψηλό επιτόκιο και ότι σπατάλησαν πολλά χρήματα κατά την εκεί παραμονή τους.
Νυμφεύτηκε τη Φλωρού Κουντουριώτη, κόρη του Ανδρέα Κουντουριώτη, και είχαν αποκτήσει έναν γιο τον Κωνσταντίνο Ορλάνδο. Απόγονός του ήταν ο Αναστάσιος Ορλάνδος.
Τυχερά παιχνίδια

Τα τυχερά παιχνίδια συναρπάζουν τους οπαδούς τους όσο ενοχλούν τους κριτικούς τους. Στηρίζονται στην βαθιά επιθυμία του ανθρώπου να διακινδυνεύσει και στην ελπίδα του να κερδίσει μεγάλα χρηματικά ποσά.
Τα τυχερά παιχνίδια βασίζονται σε ανεπτυγμένα μαθηματικά και υπάγονται στους νόμους των πιθανοτήτων. Είναι ουσιαστικά η ανάληψη κινδύνου (ρίσκου) για να κερδίσεις μεγάλα ως και τεράστιας αξίας έπαθλα (χρήματα - αντικείμενα).

Είδη τυχερών παιχνιδιών

Από τα πιο ενδιαφέροντα παιχνίδια του κλάδου είναι τα παιχνίδια με χαρτιά  τράπουλας. Κατά βάση θεωρούνται τυχερά, αλλά στην πραγματικότητα για τους γνώστες τους είναι πολύ περισσότερο θέμα οξείας αντίληψης και συνδυασμού ψυχολογίας, παρατήρησης και μνήμης παρά θέμα τύχης.
Πιθανότατα το πιο δημοφιλές παιχνίδι με χρηματικά έπαθλα είναι το πόκερ και κυρίως η υποκατηγορία της πόκας.
Εκτός από αυτά που παίζονται με τη χρήση τράπουλας, άλλα τυχερά παιχνίδια είναι ο κουλοχέρης (τα αποκαλούμενα και φρουτάκια), η ρουλέτα, τα ζάρια κ.ο.κ.

Αποδόσεις

Ο όρος απόδοση αντιπροσωπεύει την μαθηματικά ή με άλλους τρόπους ορισμένη πιθανότητα επιβεβαίωσης κάποιου γεγονότος. 
Παράδειγμα: Μπαρτσελόνα-Ρεαλ / αποδόσεις: Νίκη Γηπεδούχου 1.90 - Ισοπαλία 3.20 - Νίκη Φιλοξενούμενης 3.5. 
Σε περίπτωση νίκης της Μπαρτσελόνα η απόδοση έχει ορισθεί στο 1.90 που σημαίνει ότι για 10 ευρώ στοιχήματος ο παίκτης κερδίζει 9 ευρώ. Σε περίπτωσης μη επαλήθευσης του αποτελέσματος ο παίκτης χάνει το στοίχημα και ταυτοχρόνως το ποσό που ποντάρισε. Για τον στοιχηματισμό σε ασιατικό χάντικαπ για έναν αγώνα οι περιπτώσεις επαλήθευσης ή όχι λίγο διαφοροποιούνται με τη δυνατότητα μισής νίκης ή μισής ήττας ή επιστροφής χρημάτων εκτός από τις πιο πάνω αναφερόμενες.

Στην Ελλάδα

To πιο δημοφιλές παιχνίδι στην Ελλάδα βάσει επίσημων στοιχείων της ΟΠΑΠ Α.Ε. είναι το ΚΙΝΟ και ακολουθεί το ΠΑΜΕ ΣΤΟΙΧΗΜΑ που αφορά τον στοιχηματισμό σε αθλητικά γεγονότα. Αρμόδια ρυθμιστική αρχή για τα παίγνια, είναι η Επιτροπή Εποπτείας και Ελέγχου Παιγνίων.
Τα τυχερά παιχνίδια είναι ιδιαιτέρως δημοφιλή στους Έλληνες, αρκεί να σκεφτεί κανείς το γεγονός ότι αποτελεί ουσιαστικά έθιμο η χαρτοπαιξία την Πρωτοχρονιά. Αν συμπεριλάβουμε και το στοίχημα σε αυτήν την κατηγορία τότε το ποσό που αντιστοιχεί στη νόμιμη και μόνο αγορά τυχερών παιχνιδιών είναι περί τα 9,4 δισεκατομμύρια ευρώ, κατατάσσοντας την Ελλάδα στη δεύτερη χώρα παγκοσμίως στην κατά κεφαλή δαπάνη για τον τζόγο.
Μπάρνιμ Δ΄ της Πομερανίας-Βόλγκαστ

Βιογραφία

Ήταν ο δευτερότοκος γιος τού Βάρτισλαβ Δ΄ δούκα της Πομερανίας-Βόλγκαστ και της Ελισάβετ τού Λίνντοβ-Ρούππιν. Μεγαλύτερος αδελφός του ήταν ο Μπόγκισλαφ Ε΄ και μικρότερος ο Βάρτισλαβ Ε΄.
Το 1326 διαδέχθηκε τον πατέρα του στην Πομερανία-Βόλγκαστ-Ρύγκεν. Ήταν ενός έτους και μαζί με τον αδελφό του κηδεμονεύτηκαν από έναν επίτροπο, που άσκησε την εξουσία. Το 1348 ο Κάρολος Δ΄ της Γερμανίας χορήγησε στον Μπάρνιμ Δ΄ να εξαρτάται άμεσα από το στέμμα και να μην είναι υποτελής σε κάποιον ενδιάμεσο.
Καστρί Θεσπρωτίας

Ιστορικά στοιχεία

Κατά τη διάρκεια των Βαλκανικών Πολέμων, στις 24 Δεκεμβρίου του 1912, διεξήχθη στην περιοχή μάχη ανάμεσα σε ελληνικά αντάρτικά σώματα και τον οθωμανικό στρατό, που οδήγησε στην απελευθέρωση του Καστρίου και άλλων γειτονικών οικισμών. Κατά τη διάρκεια της Κατοχής, 18 κάτοικοι του οικισμού έχασαν τη ζωή τους. Από αυτούς, οι 17 εκτελέστηκαν από ομάδες ένοπλων Αλβανών συνεργατών των δυνάμεων Κατοχής, ενώ ένας σκοτώθηκε από Γερμανούς στρατιώτες. Μεταπολεμικά το Καστρί απέκτησε τηλεφωνική σύνδεση καθώς και ηλεκτρισμό μετά από ενέργειες του τοπικού ευεργέτη Ηλία Σάρρα.
Από το Καστρί κατάγονταν ο πρώτος αιρετός δήμαρχος της Ηγουμενίτσας Ιωάννης Σάρρας, ο επιχειρηματίας και τοπικός ευεργέτης Ηλίας Σάρρας (γιος του προηγούμενου) και ο συγγραφέας και λογοτέχνης Γιάννης Γ. Σάρρας.
Στο Καστρί κάθε χρόνο την  Καθαρά Δευτέρα αναβιώνεται ένα παραδοσιακό τοπικό  δρώμενο-έθιμο.Πραγματοποιείται αναπάρασταση παραδοσιακού τσάμικου γάμου.
Θεόφιλος Βορέας

Βιογραφία

Γεννήθηκε στην Αθήνα (Μαρούσι), όπου έλαβε εγκύκλια μόρφωση για να συνεχίσει έπειτα την εκπαίδευσή του στη Ριζάρειο Εκκλησιαστική Σχολή. Στη συνέχεια, στράφηκε προς στις φυσικές επιστήμες και υπηρέτησε ως βοηθός του Δημητρίου Αιγινήτη στο Αστεροσκοπείο Αθηνών.  
Τα ευρέα επιστημονικά του ενδιαφέροντα τον οδήγησαν στη Θεολογική Σχολή, όπου φοιτούσε, ενώ συγχρόνως παρακολουθούσε μαθήματα και στη Φιλοσοφική. Το 1895 έφυγε για τη Γερμανία και συνέχισε με φιλοσοφικές και ψυχολογικές σπουδές στο Πανεπιστήμιο της Λειψίας. Εκεί, μαθήτευσε κοντά στον καθηγητή Βίλχελμ Βουντ και εργάστηκε με επιτυχία στο ψυχολογικό του εργαστήριο, ενώ το 1899 αναγορεύτηκε διδάκτωρ Φιλοσοφίας. 
Μετά την επιστροφή του στην Ελλάδα το 1900 διορίστηκε υφηγητής της Θεολογικής Σχολής και διευθυντής του διδασκαλείου Τριπόλεως, για να πάρει αργότερα μετάθεση για το Διδασκαλείο της Αθήνας. Το 1912 ανέλαβε καθήκοντα τακτικού καθηγητή Φιλοσοφίας στη Φιλοσοφική Σχολή, όπου και δίδαξε ως το 1939 και ξανά από το 1946 ως το 1949.  
Ήταν από τα πρώτα μέλη της ιδρυθείσας το 1926 Ακαδημίας Αθηνών και πρόεδρός της το 1936.  
Ο Βορέας ως καθηγητής προσπάθησε να δημιουργήσει στην Ελλάδα παράδοση επιστημονικής φιλοσοφίας και ψυχολογίας. Ήταν ο εισηγητής της πειραματικής ψυχολογίας ως επιστήμης και ο ιδρυτής του πρώτου Ψυχολογικού Εργαστηρίου το 1925. Το ακαδημαϊκό έτος 1929-1930 εξελέγη πρύτανης του Πανεπιστημίου Αθηνών.  
Παραχώρησε τη συλλογή του των 3.583 βιβλίων στο δήμο Αμαρουσίου και έτσι δημιουργήθηκε η Βορέειος βιβλιοθήκη, που συνολικά φιλοξενεί 18.000 τόμους όλων των επιστημών και των λογοτεχνικών ειδών. 
Ο Βορέας πέθανε στις 4 Ιανουαρίου 1954 από την εξασθένηση της καρδιάς του, έπειτα από εγχείριση στα νεφρά.
Οινοποιία στην Κριμαία

Η οινοποιία στην Κριμαία υπάρχει για πάνω από δύο χιλιάδες χρόνια.

Ιστορία

Η οινοποιία αναπτύχθηκε στη Χερσόνησο, το βασίλειο του Βοσπόρου, στο Πριγκιπάτο της Θεοδωρούς και στις Γενουατικές αποικίες.
Η οθωμανική περίοδος ήταν δυσμενής για τον οίνο λόγω της θρησκευτικής απαγόρευσης, αλλά αυτό αντισταθμίστηκε από τη λατρεία των επιτραπέζιων σταφυλιών. Οι μουσουλμάνοι δεν υπόκεινταν σε υπερβολικούς φόρους, γεγονός που προκάλεσε κάποια κίνηση σε άλλη πίστη.
Η περίοδος της ρωσικής αυτοκρατορίας και της μεταγενέστερης σοβιετικής περιόδου οδήγησε σε σημαντική ανάπτυξη για τη βιομηχανία και την εμφάνιση μιας πραγματικής επιστημονικής προσέγγισης στην παραγωγή οίνου. Η υιοθέτηση, στις 24 Απριλίου 1914, του Νόμου για τον οίνο σταφυλιών αύξησε την ευπάθεια του κλάδου σε νομοθετικό επίπεδο. Η υιοθέτηση, στις 25 Μαΐου 1985, του ψηφίσματος με τίτλο "Μέτρα για την αντιμετώπιση της μέθης και του αλκοολισμού" οδήγησε σε σημαντικές ζημίες στην οινοποιία της Κριμαίας και της σοβιετικής βιομηχανίας οίνου. Κατά τη διάρκεια αυτής της περιόδου πολλοί αμπελώνες καταστράφηκαν και οι οινοποιίες μετατράπηκαν σε μονάδες εκχύλισης.
Η μεγαλύτερη μείωση στην έκταση των αμπελώνων και η επακόλουθη μείωση του όγκου της παραγωγής οίνου στην Κριμαία συνέβη μετά την κατάρρευση της ΕΣΣΔ.

Τρέχουσα κατάσταση

Το σημερινό στάδιο ανάπτυξης της αμπελοκαλλιέργειας και της οινοποίησης στην Κριμαία συνδέεται με τον αναπροσανατολισμό των παραγωγών από την ουκρανική προς τη ρωσική αγορά, μια διαδικασία που δυσχεραίνεται από την απαίτηση συμμόρφωσης με το νέο κανονιστικό πλαίσιο της Ρωσίας.
Γενικά, με τη χρήση προστατευτικών μηχανισμών, η βιομηχανία έχει ευκαιρίες για ανάπτυξη και πρόσβαση σε ξένες αγορές (ειδικά στην περιοχή Ασίας-Ειρηνικού).
Στους αξιοσημείωτους οινοπαραγωγούς της Κριμαίας περιλαμβάνονται οι "Μασσάντρα", "Ινκερμάν", "Κοιλάδα του Ηλίου", "Κοκτεμπέλ", "Μαγκαράτς", "Σουτέρ", "Νόβι Σβιτ".
Γαλλικά Νότια και Ανταρκτικά Εδάφη

Γεωγραφία

Η Γαλλία συγκέντρωσε σε μία διοικητική οντότητα όλα τα εδάφη που κατείχε στην ευρύτερη περιοχή. Το αποτέλεσμα είναι ένα αρκετά ετερογενές σύνολο που συγκεντρώνει τροπικά νησιά, νησιά του νοτίου ειρηνικού αλλά και το υπό Γαλλική διοίκηση έδαφος της Ανταρκτικής. Το κύριο κοινό χαρακτηριστικό των εδαφών αυτών ότι είναι αρκετά αφιλόξενα. Οι Διάσπαρτες Νήσοι είναι πολύ μικρές και χωρίς η με εξαιρετικά λίγα αποθέματα νερού, οι νότιες νήσοι (Κεργκελέν, Κροζέ, κ.α.) υπόκεινται ανέμους τόσο ισχυρούς που καθιστούν αδύνατη την ανάπτυξη δένδρων, τέλος η Ανταρκτική αποτελεί από τις πιο αφιλόξενες περιοχές του πλανήτη.
Όλα αυτά τα χαρακτηριστικά εξηγούν την απουσία μονίμου πληθυσμού όπως και το ότι δεν τίθεται θέμα εποίκισης.
Βάσει αυτής της λογικής η Γαλλία απεφάσισε την δημιουργία μία μοναδικής διοικητικής οντότητας.

Αδελία Γη

Η κυριότητα πάνω στην Αδελία Γη εξασκείται σύμφωνα με το Σύστημα Ανταρκτικών Συνθηκών. Η Αδελία Γη Γη δεν αναγνωρίζεται ως "υπό γαλλική κυριαρχία" από πολλές χώρες (μεταξύ άλλων και των Η.Π.Α).

Διάσπαρτες Νήσοι

Όλες οι Διάσπαρτες Νήσοι τελούν υπό αμφισβήτηση ως προς την Γαλλική κυριαρχία. Ο Μαυρίκιος, οι Κομόρες, οι Σεϋχέλλες και η Μαδαγασκάρη αμφισβητούν την Γαλλική κυριαρχία στα νησιά. Ο Μαυρίκιος διεκδικεί τη Νήσο Τρομελέν, οι Κομόρες και οι Σεϋχέλλες τις Ένδοξες Νήσους και η Μαδαγασκάρη τα υπόλοιπα νησιά.
Η Μαδαγασκάρη διεκδικεί επίσης τον Ύφαλο του Γκέυζερ από το 1976.
Νικόλαος Μπουκουβάλας

Βιογραφικά στοιχεία

Γεννήθηκε στην Μπουκοβίτσα των Αγράφων το 1812. Ο πατέρας του ανασκολοπίστηκε από τον Κιουταχή στην Αθήνα. Θείος του ήταν ο Θεόδωρος Γρίβας.
Νεότατος διακρίθηκε στην εκστρατεία ενάντια των στασιαστών Στράτου και Ζέρβα, κατά την οποία πέρασε με τόλμη τον Αχελώο ποταμό και υπερφαλάγγισε τους επαναστάτες. Για την δράση του αυτή πήρε κατευθείαν το αξίωμα του λοχαγού. Υπηρέτησε ως αρχηγός διαφόρων σωμάτων και διακρίθηκε εκ νέου στην πάταξη της ληστείας. 
Μετά την έξωση του Όθωνα απεστάλη στην Εθνοσυνέλευση ως πληρεξούσιος της πατρίδας του, της Ευρυτανίας.
Στίχοιμα

Πρώτα βήματα

Όλα αρχίζουν στα τέλη της δεκαετίας του 90 όπου οι Στίχοιμα (μαζί με το Θηρίο) κάνουν τα πρώτα βήματα τους στην Freestyle Productions. Μάλιστα το όνομα «Στίχοιμα» το έδωσε ο Loyal T το 1998. Παρόλα αυτά η πορεία τους στην Freestyle Productions θα είναι σύντομη και θα αποχωρήσουν γρήγορα από αυτήν.

2006-2012: Οι Giants και η στροφή στο battle

Από το 2007 και μετά, ο Xplicit αρχίζει να αφήνει το κοινωνικοπολιτικό rap και στρέφεται στο battle, συμμετέχοντας στη δημιουργία των Giants. Με τους Giants θα συνεργαστεί με γνωστούς battle καλλιτέχνες όπως Μηδενιστής κ.α. Παρ' όλα αυτά από το 2009 οι Στίχοιμα ανακοινώνουν τον τέταρτο δίσκο του συγκροτήματος με τίτλο Μηχανές, τον οποίο δουλεύουν εντατικά μέχρι να τον κυκλοφορήσουν.
Περιφέρεια Μανυάρα

Δημογραφικά

Η Περιφέρεια Μανυάρα (Manyara Region), κατοικείται από ποικίλες εθνογλωσσικές ομάδες και κοινότητες. Οι τελευταίες περιλαμβάνουν τους Άσσα (Assa), Γκορόουα (Gorowa), Κου'άντζα (Kw'adza), Μπούγκουε (Mbugwe), Ντατοόγκα (Datooga), Μαασάι (Maasai) και Μπαραμπαΐγκ (Barabaig).

Διαχείριση

Ο Περιφερειακός Επίτροπος στην Περιφέρεια Μανυάρα, είναι ο Elaston J. Mbwilo.

Οικονομία

Οι κάτοικοι στην Περιφέρεια Μανυάρα (Manyara Region), είναι κατεξοχήν αγρότες. Η οικονομία της περιφέρειας, βασίζεται στην εξόρυξη πολυτίμων λίθων Τανζανίτη στους λόφους Μερεράνι, βορείως, στα σύνορα με την Περιφέρεια Αρούσα (Arusha Region). Άλλες πηγές εσόδων, είναι ο τουρισμός από το Εθνικό Πάρκο Ταρανγκίρε (Tarangire National Park), το οποίο ευρίσκεται στην περιοχή καθώς και από το Εθνικό Πάρκο Λίμνης Μανυάρα (Lake Manyara National Park).
Αφαιρετική

Η αφαιρετική πτώση είναι γραμματική πτώση για ουσιαστικά, αντωνυμίες και επίθετα στη γραμματική διαφόρων γλωσσών· ενίοτε χρησιμοποιείται για να εκφράσει την κίνηση μακριά από κάτι, μεταξύ άλλων χρήσεων. Η αφαιρετική πτώση βρίσκεται σε αρχαίες γλώσσες, όπως στη λατινική και τη σανσκριτική, καθώς και σε σύγχρονες γλώσσες όπως την τουρκική και την ουγγρική. Αφαιρετική πτώση δεν υπάρχει στις σύγχρονες γερμανικές γλώσσες όπως στα γερμανικά. Υπήρξε αφαιρετική πτώση στην αρχαία ελληνική στα πρώτα στάδια της γλώσσας, η οποία γρήγορα αχρηστεύθηκε κατά την κλασική εποχή και έκτοτε ορισμένες από τις λειτουργίες της πάρθηκαν από τη γενική και άλλες από τη δοτική· η γενική είχε λειτουργίες που ανήκαν στις πρωτο-ινδοευρωπαϊκές κλίσεις της γενικής και αφαιρετικής. Η γενική πτώση με τις προθέσεις από και εκ/εξ είναι ένα παράδειγμα.
Διονύσιος ο Φιλόσοφος

Βιογραφία

Ήταν Ηπειρώτης με Μακεδονική καταγωγή από την Αβδέλλα Γρεβενών, γεννημένος στην Παραμυθιά γύρω στο 1560. Έγινε μοναχός στο Διχούνι σε πολύ μικρή ηλικία. Αργότερα, στην ηλικία των 15, έφυγε στην Πάδοβα για σπουδές στην Ιατρική, Φιλοσοφία, Φιλολογία, Λογική, Αστρονομία και την Ποίηση. Λόγω της ευρυμάθειας και της γλωσσομάθειάς του, απέκτησε το προσωνύμιο "Φιλόσοφος". Το 1582 εγκαταστάθηκε στην Κωνσταντινούπολη. Το 1593 χειροτονήθηκε μητροπολίτης Λάρισας. Κατοικούσε στα Τρίκαλα, που εκείνη την εποχή ονομάζονταν Τρίκκη. Ήταν άνθρωπος μορφωμένος και πολύ προοδευτικός. Αρχικά ήρθε σε συνεννόηση με τον Δούκα της Νεβέρ, απόγονο των Παλαιολόγων, κι άρχισε να οργανώνει τους Έλληνες για να εξεγερθούν. Τότε προδόθηκε και το Πατριαρχείο έσπευσε να τον καθαιρέσει. Ο ίδιος αναγκάστηκε να καταφύγει στην Ιταλία και αργότερα στην Ισπανία. Εκεί εξακολούθησε να καταστρώνει σχέδια εξεγέρσεως κατά των Τούρκων, αποστέλλοντας στην Πελοπόννησο απεσταλμένους του, για να προσεταιρισθεί τους Μανιάτες. Επιδίωξε να κερδίσει την επιρροή του βασιλιά της Ισπανίας και του Πάπα, για να τον στηρίξουν στον επαναστατικό του αγώνα. Στη διασπορά συσπείρωσε κοντά του αρκετούς Έλληνες, όπως ο Ιωάννης Μινώτος. Επέστρεψε στην Ελλάδα όπου εγκαταστάθηκε στο μοναστήρι του Αγίου Δημητρίου μεταξύ Κερασόβου και Ραδοβύζι στη Θεσπρωτία. Με διδάγματα που είχαν ως επίκεντρο το διακαή πόθο για την ελευθερία, άρχισε να αφυπνίζει τους πληθυσμούς στρατολογώντας άνδρες εναντίον των Τούρκων. Στενοί του συνεργάτες υπήρξαν οι Ζώτος Τσίριπος, Γεώργιος και Λάμπρος Ντελής. Ηγήθηκε δύο εξεγέρσεων αγροτών εναντίον των Τούρκων, μία στην περιοχή των Αγράφων το 1600 και μία το 1611 στα Ιωάννινα, τα οποία μάλιστα κατέλαβε για λίγο.
Στη δεύτερη εξέγερση, κατά τη νύχτα της 10-11 Σεπτεμβρίου (Τρίτη προς Τετάρτη) μαζί με περίπου 700 ως 1000 Αλβανούς χωρικούς, βοσκούς και γεωργούς, από 70 χωριά της Παραμυθιάς κατέλαβαν τα Ιωάννινα βάζοντας φωτιά στην οικία του πασά Οσμάν. Οι τούρκικες δυνάμεις που αρχικά τράπηκαν σε φυγή, ταχέως ανασυντάχθηκαν, επιτέθηκαν στους επαναστάτες και τους απέκοψαν. Μετά την αποτυχία της εξεγέρσεως ο Διονύσιος κατέφυγε σε σπήλαιο των Ιωαννίνων, αλλά προδόθηκε και συνελήφθη. Πλέον στα χέρια των Τούρκων βρήκε τραγικό θάνατο (γδάρθηκε ζωντανός), χωρίς, όπως αναφέρεται, να λυγίσει ούτε στιγμή. Το δέρμα του το γέμισαν με άχυρο, και το περιέφεραν από πόλη σε πόλη μέχρι την Κωνσταντινούπολη. Οι Τούρκοι προέβησαν σε αντεκδικήσεις κατά του ηπειρωτικού πληθυσμού ενώ ως συνένοχοι του Διονυσίου θανατώθηκαν οι επίσκοποι Δημητριάδος (Βόλου) Αγάπιος και Φαναρίου Σεραφείμ. 
Από τους εχθρούς του αποκαλούνταν ειρωνικά «Σκυλόσοφος». Ο Μάξιμος ο Πελοποννήσιος έγραψε λίβελο εναντίον του, με τίτλο «Στηλιτευτικός λόγος κατά Διονυσίου και των συναποστησάντων αυτώ εις Ιωάννινα».
Πρασούδι Κέρκυρας

Το Πρασούδι είναι μικρή παραλία, η οποία βρίσκεται στη νοτιοδυτική πλευρά της Κέρκυρας, μεταξύ των παραθαλάσσιων χωριών Παραμόνας (ΝΑ.) και Χαλικούνας (ΒΔ.). Απέχει 28 χλμ. Ν-ΝΑ. από το κέντρο της πόλης της Κέρκυρας και 4 χλμ. από τον Άγιο Ματθαίο. Πήρε την ονομασία του από ένα φυτό που ονομάζεται Πρασουλίδα και φυτρώνει σε ένα βράχο 100 μέτρα μακριά από την ακτή.
Χάρων (μυθολογία)

Εμφανίσεις στην λογοτεχνία

Συχνά αναφερόταν ότι μετέφερε τις ψυχές αντίπερα στον ποταμό της Στύγας. Αυτό προτείνεται από τον Βιργίλιο στην Αινειάδα του (βιβλίο 6, γραμμή 369). Ωστόσο, στις περισσότερες πηγές, συμπεριλαμβανομένου και του Παυσανία (x.28) και, αργότερα, της Κόλασης του Δάντη, ο ποταμός ήταν ο Αχέροντας.
Στο έργο του Λουκιανού, Νεκρικοί Διάλογοι, ο κυνικός φιλόσοφος Μένιππος αναφέρεται ως ο μόνος που διέσχισε ποτέ τον Αχέροντα χωρίς να πληρώσει τον οβολό στο Χάρο - αφού δεν είχε. Στο διάλογο αυτόν εμφανίζεται για πρώτη φορά και η ρήση "ουκ αν λάβοις παρά του μη έχοντος" (δεν μπορείς να πάρεις από αυτόν που δεν έχει), η οποία έμεινε παροιμιώδης.
Σύμφωνα με την Αινειάδα του Βιργίλιου (βιβλίο 6), η Κυμαία Σίβυλλα κατευθύνει τον Αινεία στο χρυσό κλώνο που είναι απαραίτητος για να διασχίσει το ποτάμι ενόσω είναι ακόμη ζωντανός και να επιστρέψει στον κόσμο. Ο Ορφέας επίσης έκανε το ταξίδι στον κάτω κόσμο και γύρισε πίσω ζωντανός.
Ο Δάντης Αλιγκιέρι ενσωμάτωσε τον Χάροντα στη Χριστιανική μυθολογία στη Θεία Κωμωδία του. Είναι ίδιος με το Ελληνικό αντίστοιχό του, πληρώνεται έναν οβολό για να διασχίσει τον Αχέροντα. Είναι ο πρώτος χαρακτήρας που κατονομάζεται από όσους συναντά ο Δάντης στην Κόλαση, στο τρίτο Άσμα της "Κόλασης".

Ετυμολογία

Το όνομα Χάρων πιθανότατα προέρχεται από το επίθετο "χάρων", που αποτελεί ποιητικό τύπο του αρχαίου χαροπός/ -ωπός < ρήμα χαίρω. Δεδομένου ότι ο Χάρων ήταν χθόνια θεότητα, η απευθείας συσχέτιση με το ρήμα χαίρω οφείλεται σε ευφημισμό. Για μια πιο εμβριθή μελέτη της ετυμολογίας του ονόματος καθώς και του συσχετισμού του με το ρήμα χαίρω έχει εκδοθεί ως ανάτυπο από την επετηρίδα της φιλοσοφικής σχολής του ΑΠΘ η μελέτη του δρος Κωνσταντίνου Σιαμάκη "Στυξ και Τάρταρος".